
ИЗВОД ИЗ ЗАПИСНИКА СА XXXIII РЕДОВНЕ СЈЕДНИЦЕ СКУПШТИНЕ ОПШТИНЕ ТЕСЛИЋ, ОДРЖАНЕ ДАНА 30.05.2024. ГОДИНЕ, У СКУПШТИНСКОЈ САЛИ (ЗГРАДА ЗАВОДА ЗА ЗАПОШЉАВАЊЕ) У ТЕСЛИЋУ, СА ПОЧЕТКОМ У 10:00 ЧАСОВА

XXXIII редовна сједница Скупштине општине Теслић одржана је у четвртак, дана 30.05.2024. године, у скупштинској сали (зграда Завода за запошљавање) у Теслићу. Скупштина је почела са радом у 10:00 часова. Сједницом је предсједавао предсједник Скупштине општине (СО) Саво Касаповић, који је исту сазвао актом број: 01-013-38/24 од дана 09.05.2024. године.

На почетку сједнице било је присутно 21 одборник, што је омогућило легитимно и несметано доношење одлука на Скупштини. Одсутни су били одборници: Неђо Симић, Ален Сеферовић, Срђан Кљечанин, Тања Маркочевић, Драженко Вуковић, Синиша Гаврић, Ђорђе Гајић и Маринко Ђукић. Поред њих, такође су били присутни: замјеник Начелника општине Теслић, Милован Станковић, начелници одјељења Општинске управе Теслић, као и представници медија. Предсједник СО је рекао да није припремљен Извод из записника са XXXII редовне сједнице, који ће бити припремљен за наредну сједницу СО Теслић, као и Извод из записника са XXXIII редовне сједнице СО Теслић. 
Пошто није било приједлога за измјену и допуну дневног реда, предсједник СО је ставио на гласање Приједлог дневног реда XXXIII редовне сједнице, који је утврђен на Колегијуму СО:

Д н е в н и  р е д
1. Приједлог Одлуке о допуни Одлуке о висини вриједности непокретности по зонама на подручју општине Теслић;
2. Одборничка питања;
3. Разно.
Приједлог дневног реда XXXIII редовне сједнице је једногласно усвојен:

Гласање: ЈЕДНОГЛАСНО „ЗА“ (21 одборник).

Ад. 1.
Приједлог Одлуке о допуни Одлуке о висини вриједности непокре-тности по зонама на подручју општине Теслић;
Пошто није било пријављених за расправу, предсједник СО је ставио на гласање Приједлог Одлуке о допуни Одлуке о висини вриједности непокретности по зонама на подручју општине Теслић, Одлука је усвојена са:

Гласање: 16 „ЗА“, 5 „ПРОТИВ“, 0 „УЗДРЖАНИ“.

Ад. 2.
Одборничка питања;
Миодраг Цвијић – „Прошли пут сам поставио два одборничка питања. Једно је било везано за псе луталице и по том питању се нешто рјешава, а друго одборничко питање је било у вези раскрснице у улици Краља Петра. Добио сам одговор да ће се брзо о томе почети расправљати, међутим прошло је неколико мјесеци и ништа видно се на тој раскрсници није урадило, а у међувремену се десило неколико саобраћајних незгода. До које мјере се стигло и да ли ће се нешто рјешавати везано за постављено одборничко питање?“
Ад. 3. Разно – Није ништа предвиђено.
Како је у потпуности исцрпљен дневни ред за ХXXIII редовну сједницу, предсједник СО је исту закључио у 10:10 часова.

НАПОМЕНА: Саставни дио овог Извода из записника је тонски снимак са ХXXIII редовне сједнице Скупштине општине Теслић, одржане 30.05.2024. године.

  СЕКРЕТАР СО                                                                                                        ПРЕДСЈЕДНИК СО

Сања Ђурђевић                                                                                                        Саво Касаповић

